
Pázmány Péter imádságai a Prédikácziókban

Kulcsszavak: Pázmány Péter; imairodalom; új szövegkorpusz; Imádságos könyv; Prédikácziók
Pázmány Péter egyik legfontosabb kegyességi műve az – életmű leghosszabb munkája – a
mintegy 1200 oldalas Prédikációk. A dolgozat újdonsága, hogy rávilágít arra a mindezidáig
nem részletezett tényre, hogy a prédikációk szövegébe Pázmány jó néhány helyen imádságokat
írt. Ezen imádságok bemutatásával és elemzésével egy teljesen új szövegkorpuszt láthatunk,
amely az Imádságos könyvet kiegészítve, kibővíti eddigi ismereteinket Pázmány
imairodalmáról. Mivel az imaszövegek mindig az adott naphoz, szöveghez kapcsolódnak, az
Imádságos könyvben alkalmazott felosztás itt nem alkalmazható. A dolgozat tehát tematikus
csoportfelosztás szerint, a szövegben történő előkerülés sorrendjében, szövegelemzéssel
mutatja be a felfedezett 47 új imádságot.



